stanford-oval/wikipedia huggingface dataset:
อะห์มัด ฟัตฮี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Ahmed Fathi Abdelmonem Ahmed Ibrahim
วันเกิด:   (1984-11-10) 10 พฤศจิกายน ค.ศ. 1984 (39 ปี)
สถานที่เกิด:  Banha, อียิปต์
ส่วนสูง:  5 ft 9 in (1.75 m)
ตำแหน่ง:  แบ็คขวา / กองกลางตัวรับ
ข้อมูลสโมสร
สโมสรปัจจุบัน:  อัลอะฮ์ลี
หมายเลข:  24
สโมสรเยาวชน
:  Ismaily
สโมสรอาชีพ*
| ปี |  ทีม |  ลงเล่น |  (ประตู) |
| 2000–2007 |  Ismaily |  87 |  (14) |
| 2007 |  เชฟฟีลด์ยูไนเต็ด |  3 |  (0) |
| 2007–2014 |  อัลอะฮ์ลี |  110 |  (5) |
| 2007–2008 |  → Kazma (ยืมตัว) |  21 |  (4) |
| 2013 |  → ฮัลล์ซิตี (ยืมตัว) |  7 |  (0) |
| 2014–2015 |  Umm Salal |  17 |  (1) |
| 2015– |  อัลอะฮ์ลี |  70 |  (4) |
ทีมชาติ
| 2002– |  อียิปต์ |  120 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อะห์มัด ฟัตฮี (อาหรับ: أحمد فتحي; เกิด 10 พฤศจิกายน ค.ศ. 1984) เป็นนักฟุตบอลชาวอียิปต์ ปัจจุบันลงเล่นให้กับอัลอะฮ์ลีในพรีเมียร์ลีกอียิปต์
ฟัตฮีเกิดที่เมืองบัญเฮาะ สามารถเล่นได้หลากหลายตำแหน่ง ไม่ว่าจะเป็นกองกลางตัวรับหรือกองหลัง เขาเริ่มต้นอาชีพกับสโมสรอิสเมลี ก่อนที่จะย้ายไปเล่นให้กับเชฟฟีลด์ยูไนเต็ดในพรีเมียร์ลีกเมื่อปี ค.ศ. 2007 ต่อมาเขากลับมาที่อียิปต์อีกครั้ง เพื่อเซ็นสัญญากับอัลอะฮ์ลี และถูกปล่อยยืมตัวให้กับคัชเมาะและฮัลล์ซิตี ส่วนในนามทีมชาติ เขาเล่นให้กับทีมชาติอียิปต์ตั้งแต่ปี ค.ศ. 2002 โดยลงเล่นไปมากกว่า 100 นัด
ในเดือนพฤษภาคม ค.ศ. 2018 เขามีชื่อติดทีมชาติไปแข่งขันฟุตบอลโลก 2018 ที่ประเทศรัสเซีย
แหล่งข้อมูลอื่น

Ahmed Fathy – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
อะห์มัด ฟัตฮี ที่ National-Football-Teams.com
สถิติของ อะห์มัด ฟัตฮี ที่ Soccerbase
| ด ค กผู้เล่นชุดปัจจุบันของสโมสรกีฬาอัลอะฮ์ลี  |
| --- | --- |
 1 อิกรอมี  2 Wahid  3 H. Fathy  4 Hesham  5 Mohareb  6 Ibrahim  7 Hamoudi  9 Azaro  10 Gomaa  11 Soliman  12 Ashraf  13 Lotfi  14 El Shahat  15 Alaa  16 El Shenawy  17 El Solia  18 มัวะห์ซิน  19 Sherif  20 Samir  21 Maâloul  22 El Sheikh  23 Naguib  24 ฟัตฮี  25 Ashour (c)  26 Ali  27 Rabia  28 Ajayi  29 Geraldo  30 Hany  32 เราะมะฎอน  33 Maher  35 Nedvěd  36 Mahmoud  37 S. Mohsen  Gamal  Zakaria  ผู้จัดการ: Lasarte 
| ด ค กรายชื่อนักกีฬาทีมชาติอียิปต์ – ฟุตบอลโลก 2018 |
| --- | --- | --- |
|  1 อัลฮะเฎาะรี (c)  2 ญับร์  3 อัลมุฮัมมะดี  4 ญาบิร  5 มุรซี  6 ฮิญาซี  7 ฟัตฮี  8 ฮามิด  9 มัวะห์ซิน  10 เศาะลาห์  11 กะฮ์เราะบา  12 อัชร็อฟ  13 อับดุชชาฟี  14 ศุบฮี  15 ฮัมดี  16 อิกรอมี  17 อันนินนี  18 ชีกาบาลา  19 อันซะอีด  20 ซะมีร  21 เทรเซแก  22 วัรดะฮ์  23 อันชินาวี  ผู้ฝึกสอน: กูเปร์  |  1 อัลฮะเฎาะรี (c)  2 ญับร์  3 อัลมุฮัมมะดี  4 ญาบิร  5 มุรซี  6 ฮิญาซี  7 ฟัตฮี  8 ฮามิด  9 มัวะห์ซิน  10 เศาะลาห์  11 กะฮ์เราะบา  12 อัชร็อฟ  13 อับดุชชาฟี  14 ศุบฮี  15 ฮัมดี  16 อิกรอมี  17 อันนินนี  18 ชีกาบาลา  19 อันซะอีด  20 ซะมีร  21 เทรเซแก  22 วัรดะฮ์  23 อันชินาวี  ผู้ฝึกสอน: กูเปร์  |  |
อะบูดาวูด

| อะบูดาวูด สุลัยมาน อิบน์ อัลอัชอัษ อัลอัซดี อัซซิญิสตานี |
| --- | --- |

ส่วนบุคคล
เกิด: ค.ศ.817–18 Sigistan
มรณภาพ: ค.ศ.889 บัสเราะฮ์
ศาสนา: อิสลาม
ชาติพันธุ์: ชาวเปอร์เซีย
ยุค: ยุคทองของอิสลาม
นิกาย: ซุนนี
สำนักคิด: ฮัมบาลี
ความสนใจหลัก: ฮะดีษ และ ฟิกฮ์
ผลงานโดดเด่น: ซุนัน อะบูดาวูด
อาชีพ: มุฮัดดิษ
ตำแหน่งชั้นสูง
 ได้รับอิทธิจาก อิบรอฮิม อิบน์ ยะอ์กูบ อัล-ญูซาจานี, อะฮ์หมัด อิบน์ ฮัมบัล, อะลี อิบน์ อัล-มะดานี, อิสฮัก อิบน์ เราะฮ์วัยฮ์, ยะฮ์ยา อิบน์ มะอิน 
 มีอิทธิพลต่อ ติรมีซี, อันนาซาอี 
อะบูดาวูด สุลัยมาน อิบน์ อัลอัชอัษ อัลอัซดี อัซซิญิสตานี (อาหรับ: أبو داود سليمان بن الأشعث الأزدي السجستاني) มักเป็นที่รู้จักกันในชื่อ อะบูดาวูด เป็นนักปราชญ์ชาวเปอร์เซียที่สะสมฮะดีษ โดยที่หนังสือ ซุนันอะบูดาวูด ของเขาอยู่ในลำดับที่สามของหกชุดสะสมฮะดีษที่ดีของชาวมุสลิมนิกายซุนนี
ประวัติ

อะบูดาวูดถือกำเนิดในซิสถาน, ซึ่งอยู่ทางตะวันออกของประเทศอิหร่าน และเสียชีวิตในปีค.ศ.889 ที่เมืองบัสเราะฮ์. นักวิชาการบางคนกล่าวว่าอะบูดาวูดเกิดในแคว้นบาโลชิสถาน (ปัจจุบันคือส่วนของอิหร่านกับปากีสถาน) แล้วย้ายไปที่คุรอซาน. มีหลักฐานว่าเขาเดินทางไปประเทศอิรัก, อียิปต์, ซีเรีย, แคว้นฮิญาซ, ติฮามะฮ์, นิชาปูร และเมิร์ฟ เพื่อเก็บข้อมูลฮะดีษที่เขาคิดว่าดี นั่นทำให้จำนวนฮะดีษที่มีทั้งหมด 500,000 รายงาน จึงเหลือแค่ 4,800 รายงานในหนังสือฮะดีษของเขา
ผลงาน

เขาแต่งหนังสือทั้งหมด 21 เล่ม หนังสือบางเล่ม เป็นหนังสือที่สำคัญ เช่น:
ซุนัน อะบูดาวูด เป็นหนังสือที่มีฮะดีษกว่า 4,800 รายงาน.
กิตาบ อัล-มารอซีล เป็นหนังสือที่มีฮะดีษประมาณ 600 รายงาน
ริซาลัต อะบูดาวูด อิลา อะฮ์ลี มักกะฮ์ เป็นจดหมายที่เกียวกับมักกะฮ์ ตามข้อมูลในซุนัน อะบูดาวูด.
ดูเพิ่ม

กุตูบ อุสซิตตะฮ์
ซุนัน อะบูดาวูด
อะบูซิมเบล

| --- | --- |
วิหารใหญ่แห่งฟาโรห์แรเมซีสที่ 2 (ซ้าย) และวิหารเล็กสำหรับเทพีแฮธอร์ และเนเฟอร์ตารี (ขวา).
แสดงที่ตั้งภายในประเทศอียิปต์
ที่ตั้ง: เขตผู้ว่าการอัสวาน, อียิปต์
ภูมิภาค: นูเบีย
พิกัด: 22°20′13″N 31°37′32″E﻿ / ﻿22.33694°N 31.62556°E﻿ / 22.33694; 31.62556
ประเภท: วิหาร
ความเป็นมา
ผู้สร้าง: ฟาโรห์แรเมซีสที่ 2
สร้าง: ประมาณ 1264 ปีก่อนค.ศ.
สมัย: จักรวรรดิอียิปต์

 แหล่งมรดกโลกโดยยูเนสโก
ชื่อที่ขึ้นทะเบียน: กลุ่มอนุสาวรีย์แห่งนูเบียตั้งแต่อะบูซิมเบลจนถึงฟีลาเอ
ประเภท: วัฒนธรรม
เกณฑ์: i, iii, vi
ขึ้นเมื่อ: 1979 (3rd session)
เลขอ้างอิง: 88
แคว้น: รัฐอาหรับ
 
 
อะบูซิมเบล (อาหรับ: أبو سمبل ,أبو سنبل; อังกฤษ: Abu Simbel) เป็นมหาวิหารของอียิปต์โบราณอันประกอบขึ้นจากหินขนาดใหญ่สองก้อน มีลักษณะเป็นรูปปั้นองค์ฟาโรห์ทั้งสี่ ส่วนองค์ที่สองถล่มลงเนื่องจากแผ่นดินไหว ตั้งอยู่ทางใต้ของอียิปต์ บนริมฝั่งตะวันตกของทะเลสาบนัสซอร์ ระยะทางประมาณ 290 กิโลเมตรจากอัสวาน และเป็นโบราณสถานหนึ่งในมรดกโลกขององค์การยูเนสโก นอกจากนี้ยังรู้จักกันในนาม อนุสรณ์สถานแห่งนิวเบีย แต่เดิมมหาวิหารถูกก่อสร้างโดยการเจาะแกะสลักเข้าไปในภูเขาหินในช่วงรัชสมัยของฟาโรห์รามเสสที่ 2 ในช่วงศตวรรษที่ 13 ก่อนคริสตกาล และยังเป็นอนุสรณ์สถานแห่งสุดท้ายของพระองค์และพระมเหสีของพระองค์นั้นคือพระนางเนเฟอร์ทารี ซึ่งอะบูซิมเบล ยังมีจุดประสงค์เพื่อเป็นการเฉลิมฉลองกับชัยชนะของอียิปต์ที่มีต่อนิวเบียที่สมรภูมิแห่งคาเดส อีกทั้งเพื่อเป็นการข่มขู่นิวเบียไม่ให้มารุกรานอียิปต์ซึ่งเป็นอาณาจักรใกล้เคียง อย่างไรก็ตามมหาวิหารทั้งหมดถูกเคลื่อนย้ายโดยคณะวิศวกรจากสวิตเซอร์แลนด์ ซึ่งใช้เวลาตลอดทั้งทศวรรษที่ 1960 เพื่อหลีกเลี่ยงปัญหาน้ำท่วมจากการสร้างเขื่อนอัสวาน อันจะส่งผลให้มหาวิหารและโบราณสถานที่รายรอบอยู่ต้องจมอยู่ก้นทะเลสาบนัสซอร์ ปัจจุบันมหาวิหารเป็นสถานที่ท่องเที่ยวที่ได้รับความนิยมอย่างมากและโด่งดังแห่งหนึ่งของอียิปต์ ซึ่งครั้งหนึ่งนักท่องเที่ยวชาวเยอรมันและญี่ปุ่นเคยถูกลอบสังหารขณะเดินทางไปยังสถานที่แห่งนี้[ต้องการอ้างอิง]
ประวัติศาสตร์ > การก่อสร้าง

การก่อสร้างของมหาวิหารทั้งหมดเริ่มต้นขึ้นประมาณปี 1224 ก่อนคริศตกาล และเสร็จสมบูรณ์ในอีก 20 ปีต่อมา ในปี 1244 ก่อนคริศตกาล รู้จักกันในนาม "วิหารแห่งรามเสสอันเป็นที่รักของเทพเจ้าอามุน ซึ่งเคยเป็นหนึ่งในหกวิหารหินแกะสลักที่ก่อสร้างขึ้นในนิวเบียในช่วงระยะเวลาการครองราชย์อันยาวนานของฟาโรห์รามเสสที่ 2 ซึ่งอียิปต์โบราณเจตนาให้เป็นที่ประทับใจต่ออาณาจักรเพื่อนบ้านทางใต้ อีกทั้งยังเจตนาเพื่อเป็นการเผยแพร่ศาสนาของชาวอียิปต์เข้าไปในแคว้นทางใต้ นักประวัติศาสตร์กล่าวว่าสถาปัตยกรรมของอะบูซิมเบลยังบ่งบอกถึงความภูมิใจและตัวตนของฟาโรห์รามเสสที่ 2 อยู่เล็กน้อย
ประวัติศาสตร์ > การค้นพบ

ด้วยกาลเวลาที่ล่วงเลยผ่านไปอย่างยาวนาน มหาวิหารถูกทิ้งร้างและตกอยู่ในสภาพที่ทรุดโทม จนกระทั่งมหาวิหารถูกกลืนกินโดยทรายจากทะเลทรายซาฮาร่า ซึ่งรูปแกะสลักขนาดยักษ์ขององค์ฟาโรห์ทั้งสี่ถูกกลืนกินโดยทรายจนถึงหัวเข่าในศตวรรษที่ 6 ก่อนคริสตกาล จนกลายเป็นมหาวิหารที่ถูกหลงลืมกระทั่งปี ค.ศ. 1813 เมื่อนักประวัติศาสตร์ที่ศึกษาเกี่ยวกับวัฒนธรรมตะวันออกชาวสวิสเซอร์แลนด์ โจฮัน ลุดวิก เบิร์คฮารดต์ หรือรู้จักกันในนาม เจแอล เบิร์คฮารดต์ ค้นพบส่วนบนของฟรีส (ลวดลายสลักใต้ชายคาของสิ่งก่อสร้าง) โจฮันได้เล่าถึงการค้นพบของเขาให้แกนักสำรวจชาวอิตาลีที่ชื่อ จิโอวานนี่ บาติสต้า เบลโซนี่ ผู้ที่เดินทางไปยังจุดค้นพบแต่ก็ไม่สามารถขุดไปยังทางเข้าของมหาวิหารได้ เบลโซนี่ได้กลับมาอีกครั้งในปี ค.ศ. 1817 ครั้งนี้เขาประสบความสำเร็จจากความพยายามที่จะเข้าไปยังมหาวิหารของเขา เขากลับออกมาพร้อมกับข้าวของอันล้ำค่าหรือข้าวของที่สามารถแบกออกมาได้ติดตัวออกมาด้วย ส่วนชื่อ "อะบูซิมเบล" มาจากชื่อของเด็กท้องถิ่นที่เคยนำชมมหาวิหารในช่วงที่มีการสำรวจอีกครั้ง ซึ่งเขาเป็นผู้ค้นพบส่วนที่ถูกฝังของมหาวิหารที่เหลือ จากการที่ทรายได้เคลื่อนตัวเผยให้เห็นส่วนที่เหลือ กระทั่งท้ายที่สุดได้มีการเรียกชื่อตามชื่อของเขา
แหล่งข้อมูลอื่น

แผนที่และภาพถ่ายทางอากาศของ อะบูซิมเบล
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
22°20′13″N 31°37′32″E﻿ / ﻿22.336944°N 31.625556°E﻿ / 22.336944; 31.625556
อะห์มัด อุมัร ฮาชิม

อะห์มัด อุมัร ฮาชิม (อาหรับ: أحمد عمر هاشم) เป็นบุคคลสำคัญในศาสนาอิสลามชาวอียิปต์ เกิดเมื่อวันที่ 6 กุมภาพันธ์ ค.ศ. 1941 เป็นอาจารย์สอนภาควิชาอัลฮาดิษ (วจนะพระศาสดามูฮัมมัด) แห่งมหาลัยอัลอัซฮัร และยังดำรงตำแหน่งสภาวิจัยอิสลาม สำเร็จการศึกษาคณะศาสนศาสตร์จากมหาลัยอัลอัซฮัร ในปี ค.ศ.1961 ได้รับใบอนุญาตด้านวิชาการสากลในปี ค.ศ.1967 แล้วจึงได้รับตำแหน่งผู้ช่วยคณะฮาดิษ สำเร็จปริญญาโท และปริญญาเอกคณะวิชาฮาดิษจากมหาลัยอัลอัซฮัร แล้วจึงเป็นอาจารย์สอนภาควิชาฮาดิษในปี ค.ศ.1983 หลังจากนั้นได้ดำรงตำแหน่ง คณบดีคณะศาสนศาสตร์ มหาลัยอัลอัซฮัร สาขาซากอซี้ก(الزقازيق) ในปี ค.ศ.1987 หลังจากนั้นยังได้รับการแต่งตั้งให้ดำรงตำแหน่งอธิการบดีมหาลัยอัลอัซฮัร ในปี ค.ศ.1987
ตำแหน่งและสำนักงานที่กำกับดูแล

ดำรงตำแหน่งสมาชิกสภาประชาชน ซึ่งแต่งตั้งโดยประธานาธิบดีฮุสนี มูบารัก
คณะกรรมการพรรคประชาธิปไตย์แห่งชาติ(الحزب الوطني الديمقراطى.)
สมาชิกสภาการประชุม(مجلس الشورى)
สมาชิกสมาคมการออกอากาศทางโทรทัศน์
ประธานกรรมการรายการโทรทัศน์ฝ่ายศาสนา
งานประพันธ์

อิสลามและการพัฒนาบุคล
ทางนำจากแบบอย่าพระศาสดา
การไถ่โทษภายใต้ประทีปแห่งคัมภีร์และแบบอย่างพระศาสดา รวมถึงการตอบโต้สิ่งที่น่ารังเกียจ
ความปรองดองในการเผชิญหน้ากับการโต้แย้ง
อิสลามและยุวชน
เรื่องราวจากแบบอย่างของพระศาสดา
กุรอานและคืนแห่งเกียรติยศอันยิ่งใหญ่
อะห์มัด เศาะลาห์ ฮุสนี

| ข้อมูลส่วนตัว |
| --- | --- | --- | --- |
ชื่อเต็ม:  อะห์มัด เศาะลาห์ มุฮัมมัด ฮุสนี ฮะซัน
วันเกิด:   (1979-07-11) 11 กรกฎาคม ค.ศ. 1979 (45 ปี)
สถานที่เกิด:  ประเทศอียิปต์
ส่วนสูง:  1.88 เมตร (6 ฟุต 2 นิ้ว)
ตำแหน่ง:  สไตรเกอร์
สโมสรอาชีพ*
| ปี |  ทีม |  ลงเล่น |  (ประตู) |
| 1997–1998 |  อัลอะฮ์ลี |   |   |
| 1998–1999 |  เฟาเอ็ฟเบ ชตุทการ์ท 2 |  25 |  (9) |
| 1998–2001 |  เฟาเอ็ฟเบ ชตุทการ์ท |  26 |  (2) |
| 2001–2002 |  แค็นต์ |  18 |  (4) |
| 2003–2004 |  อัลอะฮ์ลี |   |   |
| 2004–2006 |  ชัยคูร์รีเซสพอร์ |  10 |  (2) |
| 2006–2007 |  อัลมุกอวะลูนุลอะร็อบ |   |   |
| 2007–2008 |  อิสมาอีลี |   |   |
| 2008 |  หางโจวกรีนทาวน์ |   |   |
ทีมชาติ
| 1999–2003 |  อียิปต์ |  30 |  (9) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อะห์มัด เศาะลาห์ มุฮัมมัด ฮุสนี ฮะซัน (อาหรับ: أحمد صلاح محمد حسني حسن; เกิดวันที่ 11 กรกฎาคม ค.ศ. 1979) เป็นนักฟุตบอลอาชีพชาวอียิปต์ที่เกษียณแล้ว เคยเล่นในตำแหน่งสไตรเกอร์ (กองหน้า) หลังจากที่แต่งเพลงให้กับมุฮัมมัด อัลฮะมากี และคนอื่น ๆ ใน ค.ศ. 2011 เขาเปลี่ยนอาชีพเป็นนักแสดงใน ค.ศ. 2012 เขาปรากฏตัวในรายการโทรทัศน์หลายรายการ เช่น กะลับช์, อัลเฟเตวา, ฮะวารีบูคาเรส เป็นต้น
เกียรติยศ

อีจิปเชียนพรีเมียร์ลีก: 1997–1998
เฟาเอ็ฟเบ ชตุทการ์ท
ยูฟ่าอินเตอร์โตโตคัพ: 2000
หุบเขาอามิก

| --- | --- |
อัลอะอ์มาก (ٱلْأَعْمَاق)

แสดงที่ตั้งภายในประเทศตุรกีแสดงแผนที่ประเทศตุรกีหุบเขาอามิก (ตะวันออกกลาง)แสดงแผนที่ตะวันออกกลางหุบเขาอามิก (ทวีปเอเชีย)แสดงแผนที่ทวีปเอเชีย
ชื่ออื่น: Amuk Valley   Amuq Valley   Amouq Valley   Amaq Valley
ที่ตั้ง: อันตาเกีย, ประเทศตุรกี
ภูมิภาค: อัชชาม
พิกัด: 36°20′N 36°20′E﻿ / ﻿36.33°N 36.33°E﻿ / 36.33; 36.33
ประเภท: กลุ่มเทลล์
ความเป็นมา
สมัย: PPNB, ยุคหินใหม่
หมายเหตุเกี่ยวกับสถานที่
สภาพ: ซาก
การเปิดให้เข้าชม: ใช่
หุบเขาอามิก, (อังกฤษ: Amik Valley; อาหรับ: ٱلْأَعْمَاق) ตั้งอยู่ในจังหวัดฮาทัย ใกล้กับเมืองอันตาเกีย (แอนติออกริมแม่น้ำออรอนตีส) ทางใต้ของประเทศตุรกี บริเวณนี้กับดาบิกในภาคตะวันตกเฉียงเหนือของประเทศซีเรีย เป็นหนึ่งในสองสถานที่ที่เชื่อว่าจะมีสงครามอารมาเกดโดนตามอวสานวิทยาแบบอิสลาม
ความสำคัญทางโบราณคดี

พื้นที่นี้มีความสำคัญในชุดพื้นที่ทางโบราณคดีใน "ที่ราบแห่งแอนติออก" พื้นที่หลักในชุดนี้มีทั้งเทลล์อัลญุดัยดะฮ์, ชาทัลเฮอยึค (อามุก) (อย่าสับสนกับชาทัลเฮอยึคในอานาโตเลีย), เทลล์เฏาะอ์ยินาต, เทลล์กุรดู, อาลาลัค และ เทลล์เฎาะฮับ Robert Braidwood เป็นผู้สำรวจเทลล์ญุดัยดะฮ์ และ C. MacEwan จากสถาบันบูรพาแห่งมหาวิทยาลัยชิคาโกเป็นผู้ขุดค้นในบริเวณนี้ในคริสต์ทศวรรษ 1930
บริเวณหุบเขานี้ยังมีหลักฐานของเสือโคร่งแคสเปียนด้วย (Ellerman และ Morrison-Scott, 1951; Vallino และ Guazzo Albergoni, 1978)
อวสานวิทยาแบบอิสลาม

มีฮะดีษที่รายงานจากอะบูฮุร็อยเราะฮ์ว่า ศาสดามุฮัมมัดกล่าวว่า:
วาระสุดท้ายจะไม่เกิดขึ้นจนกว่าชาวโรมันจะตั้งถิ่นฐานที่อัลอะอ์มากหรือในดาบิก กองทัพที่ประกอบด้วยคนที่ดีที่สุดในโลกในเวลานั้นจะมาจากมะดีนะฮ์ (เพื่อตอบโต้พวกเขา)
นักวิชาการอิสลามและผู้อธิบายฮะดีษกล่าวแนะว่าคำว่า "โรมัน" ในที่นี้สื่อถึงชาวคริสต์ ฮะดีษนี้ยังอิงถึงชัยชนะของมุสลิมในภายหลัง ตามมาด้วยการยึดครองคอนสแตนติโนเปิลอย่างสงบด้วยการตักบีรและตัสบีฮ์ และความพ่ายแพ้ของผู้ต่อต้านพระคริสต์กับการกลับมาและลงมาของพระเยซูคริสต์ อีกฮะดีษหนึ่งบันทึกว่าอิหม่ามมะฮ์ดีปรากฏตัวก่อนการมาครั้งที่สอง
ดุเพิ่ม

ตะวันออกกลาง
ลิแวนต์
แหล่งข้อมูลอื่น

Oriental Institute, Chicago: Amuq survey and related projects
Palestine Exploration Fund: The Amuq valley
Les Amuqiens
สถานีย่อยประวัติศาสตร์
อัดดุญัยล์

| อัดดุญัยล์ |
| --- | --- |
เมือง
อัดดุญัยล์ที่ตั้งในประเทศอิรัก
พิกัด: 33°50′20″N 44°14′53″E﻿ / ﻿33.83889°N 44.24806°E﻿ / 33.83889; 44.24806
ประเทศ:  อิรัก
เขตผู้ว่าการ: เศาะลาฮุดดีน
อำเภอ: ดุญัยล์
ประชากร (2558)
 • ทั้งหมด: 100,000 คน
อัดดุญัยล์ (อาหรับ: الدجيل) เป็นเมืองในเขตผู้ว่าการเศาะลาฮุดดีน ประเทศอิรัก ตั้งอยู่ห่างจากแบกแดดไปทางเหนือประมาณ 65 กิโลเมตร (40 ไมล์) และมีประชากรประมาณ 100,000 คน ซึ่งส่วนใหญ่นับถือศาสนาอิสลามนิกายชีอะฮ์ บริเวณนี้เคยเกิดเหตุการณ์การสังหารหมู่อัดดุญัยล์ใน ค.ศ. 1982 ซึ่งมีผู้เสียชีวิตหลายพันคน ซึ่งรวมถึงเด็กด้วย
เจ้าพระยาพิชัยญาติ (ดั่น บุนนาค)

| มหาอำมาตย์เอกเจ้าพระยาพิชัยญาติ   (ดั่น บุนนาค)ป> จ., ป.ช., ป.ม. |
| --- | --- |


ประธานรัฐสภาไทย และ ประธานสภาผู้แทนราษฎร
ดำรงตำแหน่ง 2 กันยายน พ.ศ. 2475 – 10 ธันวาคม พ.ศ. 2476
กษัตริย์: พระบาทสมเด็จพระปกเกล้าเจ้าอยู่หัว​
ก่อนหน้า: เจ้าพระยาธรรมศักดิ์มนตรี (สนั่น เทพหัสดิน ณ อยุธยา)
ถัดไป: เจ้าพระยาธรรมศักดิ์มนตรี (สนั่น เทพหัสดิน ณ อยุธยา)
อธิบดีศาลฎีกา
ดำรงตำแหน่ง 11 ธันวาคม พ.ศ. 2462 – 6 พฤษภาคม พ.ศ. 2469
ก่อนหน้า: พระยาจักรปาณีศรีศีลวิสุทธิ์ (ลออ ไกรฤกษ์)
ถัดไป: พระยาจินดาภิรมย์ราชสภาบดี (จิตร ณ สงขลา)
สมาชิกสภาผู้แทนราษฎร
ดำรงตำแหน่ง 28 มิถุนายน พ.ศ. 2475 – 10 ธันวาคม พ.ศ. 2476
 
ข้อมูลส่วนบุคคล
เกิด: ดั่น 6 มิถุนายน พ.ศ. 2418 จังหวัดธนบุรี ประเทศสยาม
เสียชีวิต: 24 กรกฎาคม พ.ศ. 2489 (71 ปี) จังหวัดพระนคร ประเทศไทย
ศาสนา: พุทธ
คู่สมรส: แสง อารยะกุล
บุตร: หลวงเมธีนฤปกร สดับ สดม
บุพการี: พระยาไพบูลย์สมบัติ (เดช บุนนาค) (บิดา) สงวน บุนนาค (มารดา)
ความสัมพันธ์: สกุลบุนนาค

ภาพล้อเจ้าพระยาพิชัยญาติ ฝีพระหัตถ์ รัชกาลที่ 6
มหาอำมาตย์เอก เจ้าพระยาพิชัยญาติ นามเดิม ดั่น บุนนาค (6 มิถุนายน พ.ศ. 2418 – 24 กรกฎาคม พ.ศ. 2489) อดีตประธานรัฐสภา (ประธานสภาผู้แทนราษฎร) และอธิบดีศาลฎีกา
ประวัติ

เจ้าพระยาพิชัยญาติ (ดั่น บุนนาค)   เป็นบุตรของพระยาไพบูลย์สมบัติ (เดช บุนนาค) กับนางสงวน เกิดเมื่อวันที่ 6 มิถุนายน พ.ศ. 2418 ที่บ้านเลขที่ 107 ริมแม่น้ำเจ้าพระยาฝั่งธนบุรี ตำบลบางยี่ขัน อำเภอบางกอกน้อย จังหวัดธนบุรี (ปัจจุบันเป็น แขวงบางยี่ขัน เขตบางกอกน้อย กรุงเทพมหานคร) สมรสกับคุณหญิงแสง (สกุลเดิม อารยะกุล) มีบุตร-ธิดาชื่อ หลวงเมธีนฤปกร (สดวก บุนนาค) ธิดาชื่อสดับและสดม เป็นนางพระกำนัลในรัชกาลที่ 7 ซึ่งต่อมาได้สมรสกับพระสุนทรวาจนา (สนุทร สาลักษณ) บุตรของมหาเสวกโท พระยาศรีภูริปรีชา (กมล สาลักษณ) และคุณหญิง (พึ่ง) ศรีภูริปรีชา
เจ้าพระยาพิชัยญาติ (ดั่น บุนนาค)  เคยดำรงตำแหน่งประธานรัฐสภา-ประธานสภาผู้แทนราษฎร 1 สมัยคือ 2 กันยายน พ.ศ. 2475 - 10 ธันวาคม พ.ศ. 2476
ลำดับบรรดาศักดิ์

12 พฤศจิกายน พ.ศ. 2442 เป็น หลวงเมธีนฤปกร ถือศักดินา ๖๐๐
16 มกราคม พ.ศ. 2446 เป็น พระเมธีนฤปกร ถือศักดินา ๘๐๐
28 พฤษภาคม พ.ศ. 2451 เป็น พระยากฤติกานุกรณกิจ ถือศักดินา ๕๐๐๐
พ.ศ. 2467 เป็น เจ้าพระยาพิชัยญาติ บรมธรรมิกนาถมหาสวามิภักดิ์ อัครวโรปถัมภ์นิติวิธาน พิศาลยุกติธำรง สุทธิประสงค์อาชวาศรัย ศรีรัตนตรัยสรณธาดา อภัยพิริยบรมกรมพาหุ ดำรงศักดินา 10,000
เครื่องราชอิสริยาภรณ์

เจ้าพระยาพิชัยญาติ (ดั่น บุนนาค) ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2467 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2462 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2458 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2482 –  เหรียญพิทักษ์รัฐธรรมนูญ (พ.ร.ธ.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2466 –  เหรียญจักรพรรดิมาลา (ร.จ.พ.)
พ.ศ. 2468 –  เหรียญศารทูลมาลา (ร.ศ.ท.)
พ.ศ. 2485 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2454 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2440 –  เหรียญประพาสมาลา (ร.ป.ม.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2471 –  เหรียญกาชาดสมนาคุณ ชั้นที่ 1 (เหรียญทอง)
พ.ศ. 2484 –  เหรียญกาชาดสรรเสริญ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เบลเยียม :
พ.ศ. 2470 –  เครื่องราชอิสริยาภรณ์เลออปอลที่ 2 ชั้นที่ 1
ถึงแก่อสัญกรรม

เจ้าพระยาพิชัยญาติ (ดั่น บุนนาค) ถึงอสัญกรรม เมื่อ 24 กรกฎาคม พ.ศ. 2489 อายุ 71 ปี
อะบูฮุร็อยเราะฮ์

| อะบูฮุร็อยเราะฮ์  أبو هريرة |
| --- | --- |

เกิด: ค.ศ. 600 อัลญะบูร อาระเบีย
เสียชีวิต: ค.ศ. 678 มะดีนะฮ์ รัฐเคาะลีฟะฮ์อุมัยยะฮ์ (ปัจจุบันอยู่ในประเทศซาอุดีอาระเบีย)
สุสาน: อัลบะกีอ์
อาชีพ: เศาะฮาบะฮ์ ผู้รายงานฮะดีษ
มีชื่อเสียงจาก: เศาะฮาบะฮ์ของงศาสดามุฮัมมัด
อับดุรเราะห์มาน อิบน์ ศ็อคร์ อัดเดาซี อัซซะฮ์รอนี (อาหรับ: عبد الرحمن بن صخر الدوسي الزهراني‎; ค.ศ. 603–681) รู้จักกันในชื่อ อะบูฮุร็อยเราะฮ์ เป็นหนึ่งในเศาะฮาบะฮ์ (ผู้ติดตาม) ของศาสดามุฮัมมัด และเป็นที่รู้จักกันในนาม อะบูฮุร็อยเราะฮ์ "พ่อของแมว" ในบุคลิกของเขาที่ชอบเล่นกับแมว ตอนนี้ยังไม่มีใครรู้ว่าเขามีชื่อจริงว่าอะไร แต่ชื่อที่ถูกเรียกบ่อยที่สุดคือ อับดุลเราะห์มาน อิบน์ ศ็อคร์ (عبد الرحمن بن صخر) อะบูฮุร็อยเราะฮ์ใช้เวลาอยู่กับเศาะฮาบะฮ์ของมุฮัมมัดเป็นเวลา 2 ปี 3 เดือน และมีฮะดีษที่รายงานถึงเขามีอย่างน้อย 5,374 ฮะดีษ
ชีวิตช่วงต้น

อบูฮุร็อยเราะฮ์ ถือกำเนิดที่เยเมน และอาศัยอยู่กับเผ่าอาหรับบนูเดาส์ แต่พ่อของเขาเสียชีวิตก่อน จึงทำให้เขาต้องอยู่กับแม่ โดยที่เขาไม่มีญาติแม้แต่คนเดียว
ชีวิตช่วงต้น > ชื่อ

ชื่อของเขายังคงเป็นที่โต้แย้งในบรรดานักวิชาการมุสลิม ตัวอย่างชื่อเหล่านี้ ได้แก่ "อับดุลเราะฮ์มาน อิบน์ เซาะคร์", "อับด์ อิบน์ ฆุนัม","อับดุชชาม อิบน์ อามีร", "อับดุชชาม อิบน์ เซาะคร์", "'อามีร อิบน์ ฆุนัม", "ซิกิน อิบน์ ญาบิร", "ยะซีด อิบน์ อัล-อัซกอลานี", "บูรีร อิบน์ อัล-อัซรอเกาะฮ์" และ "ซะอีด อิบน์ อัล-ฮาริษ". และชื่อเกิดของเขายังคงเป็นที่โต้แย้งเช่นกัน ตัวอย่างเช่น "อับดุชชาม", "อับดุลลอฮ์", "ซิกิน", "'อามีร", "บูรีร", "อัมร์", "ซะอีด", "อับดุล ฆุนัม", "อับดุล ยะลีล" และ "อับดุล ฏิม".
เสียชีวิต

หลังจากศาสดามุฮัมมัดเสียชีวิตแล้ว เขาใช้ช่วงชีวิตที่เหลืออยู่ไปสอนฮะดีษในมะดีนะฮ์ แต่ต้องหยุดสอนแค่ชั่วคราว เพราะเขาเป็นผู้ว่าประจำอาระเบียตะวันออก (ปัจจุบันเรียกว่า "บะห์ร็อยน์") ในสมัยของอุมัร และเป็นผู้ว่าประจำเมืองมะดีนะฮ์ในสมัยรัฐเคาะลีฟะฮ์อุมัยยะฮ์ตอนต้น. อบูฮุร็อยเราะฮ์เสียชีวิตในปีค.ศ.681 (ฮ.ศ.59) ตอนอายุ 78 ปี ศพของเขาถูกฝังที่อัลบะกีอ์.
อับดิฮาคิม อับดุลลาฮี ฮาจี โอมาร์

| อับดิฮาคิม อับดุลลาฮี ฮาจี โอมาร์ |
| --- | --- |

รองประธานาธิบดีพุนต์แลนด์
อยู่ในวาระ
เริ่มดำรงตำแหน่ง  8 มกราคม พ.ศ. 2014
ประธานาธิบดี: อับดีเวลี โมฮัมเหม็ด อาลี
ก่อนหน้า: อับดิซามัด อาลี ชิเร
 
ข้อมูลส่วนบุคคล
เกิด: บูฮูดเล โซมาเลีย
ศาสนา: อิสลาม

อับดิฮาคิม อับดุลลาฮี ฮาจี โอมาร์ (โซมาลี: Cabdihakiin Cabdulaahi Xaaji Cumar, อาหรับ: عبد الحكيم عبد الله حاجي عمر) หรือเป็นที่รู้จักกันในนาม อับดิฮาคิม อับดุลลาฮี โอมาร์ เอมีร์ เป็นนัการเมืองชาวโซมาเลีย เขาดำรงตำแหน่งรองประธานาธิบดีพุนต์แลนด์ ตั้งแต่ 8 มกราคม พ.ศ. 2014
อับดิราชิด อาลี เชอมาร์กี

| อับดิราชิด อาลี เชอมาร์กี |
| --- | --- |


ประธานาธิบดีคนที่ 2 แห่งโซมาเลีย
ดำรงตำแหน่ง 10 มิถุนายน พ.ศ. 2510 – 15 ตุลาคม พ.ศ. 2512
ก่อนหน้า: เอเดน อับดุลลาห์ ออสมัน ดาร์
ถัดไป: ชีค มุคฮ์ทาร์ โมฮัมเหม็ด ฮัสซิน
นายกรัฐมนตรีคนที่ 3 แห่งโซมาเลีย
ดำรงตำแหน่ง 12 กรกฎาคม พ.ศ. 2503 – 14 มิถุนายน พ.ศ. 2507
ก่อนหน้า: โมฮัมเหม็ด ฮาจี อิบราฮิม อิกอัล
ถัดไป: อับดิริซัค ฮาจี ฮุสเซน
 
ข้อมูลส่วนบุคคล
เกิด: 16 ตุลาคม พ.ศ. 2462
เสียชีวิต: 15 ตุลาคม พ.ศ. 2512 (49 ปี)
ศาสนา: อิสลาม
พรรคการเมือง: สันนิบาติเยาวชนโซมาลี

อับดิราชิด อาลี เชอมาร์กี (โซมาลี: Cabdirashiid Cali Sharmaarke; อาหรับ: عبد الرشيد علي شارماركي; เกิด 16 ตุลาคม พ.ศ. 2462 – ลอบสังหาร 15 ตุลาคม พ.ศ. 2512) เป็นนายกรัฐมนตรีโซมาเลีย ตั้งแต่ 12 กรกฎาคม พ.ศ. 2503 ถึง 14 มิถุนายน พ.ศ. 2507 และประธานาธิบดีโซมาเลีย ตั้งแต่ 10 มิถุนายน พ.ศ. 2510 จนกระทั่งถูกลอบสังหารเมื่อ 15 ตุลาคม พ.ศ. 2512 เขาเป็นบิดาของอดีตนายกรัฐมนตรีโซมาเลียโอมาร์ อับดีราซิด อาลี ชาร์มาร์กี
อับดิวาฮิด อิลมี กอนเจห์

| อับดิวาฮิด อิลมี กอนเจห์ |
| --- | --- |

นายกรัฐมนตรีโซมาเลีย รักษาการ
ดำรงตำแหน่ง 21 กันยายน พ.ศ. 2553 – 31 ตุลาคม พ.ศ. 2553
ก่อนหน้า: โอมาร์ อับดีราซิด อาลี ชาร์มาร์กี
ถัดไป: โมฮัมเหม็ด อับดุลลาฮี โมฮัมเหม็ด
 
ข้อมูลส่วนบุคคล
เกิด: พ.ศ. 2505
ศาสนา: อิสลาม
พรรคการเมือง: รัฐบาลกลางเปลี่ยนผ่าน

อับดิวาฮิด อิลมี กอนเจห์ (โซมาลี: Cabdiwaahid Elmi Goonjeex, อาหรับ: وحيد عبدي علمي غونجاه) เป็นนักการเมืองชาวโซมาเลีย ตั้งแต่เดือนกันยายนถึงเดือนตุลาคมปี พ.ศ. 2553 เขาได้ทำหน้าที่รักษาการนายกรัฐมนตรีโซมาเลีย ซึ่งเขาได้ทำหน้าที่ต่อจากโอมาร์ อับดีราซิด อาลี ชาร์มาร์กี ก่อนจะมีการแต่งตั้ง กอนเจห์ได้ดำรงตำแหน่งรองนายกรัฐมนตรีและรัฐมนตรีว่าการกระทรวงคมนาคม
ในกลางปีพ.ศ. 2555 กอนเจห์ได้ลงสมัครรับเลือกตั้งในการเลือกตั้งประธานาธิบดีโซมาเลีย ค.ศ. 2012
อัซซัรกอ

สำหรับเมืองในประเทศจอร์แดน ดูที่ อัซซัรกออ์
| อัซซัรกอ |
| --- | --- |
เมือง
อัซซัรกอที่ตั้งในประเทศอียิปต์
พิกัด:  31°12′29″N 31°38′06″E﻿ / ﻿31.208177°N 31.635046°E﻿ / 31.208177; 31.635046
ประเทศ:  อียิปต์
เขตผู้ว่าการ: ดาเมียตตา
ประชากร
 • ทั้งหมด: 30,000 คน
เขตเวลา: UTC+2 (เวลามาตรฐานอียิปต์)
อัซซัรกอ (อาหรับ: الزرقا) เป็นเมืองในเขตผู้ว่าการดาเมียตตา ประเทศอียิปต์ ณ พ.ศ. 2548 เมืองมีประชากร 17,741 คน หัวหน้าคณะผู้บริหารเมืองมีชื่อว่า มะฮ์ฎูฮ์ มุฮัมมัด ฮากรุส
ในสมัยโบราณ อัซซัรกอเคยมีชื่อในภาษากรีกโบราณว่า มักซีมีอานอน (Μαξιμιανόν) และในภาษาละตินว่า มักซิมิอานูง (Maximianum) โดยมีป้อมโรมันควบคุมดูแลถนนจากกอปโตส (Koptos) ไปยังมีโอสฮอร์โมส (Myos Hormos)
ดูเพิ่ม

รายชื่อเมืองในประเทศอียิปต์
อับดิฮาคิม โมฮามุด ฮาจี-ฟากี

| อับดิฮาคิม โมฮามุด ฮาจี-ฟากี |
| --- | --- |


รองนายกรัฐมนตรีโซมาเลีย
ดำรงตำแหน่ง 12 พฤศจิกายน พ.ศ. 2553 – 20 กรกฎาคม พ.ศ. 2554
ถัดไป: ฮุสเซน อาหรับ อิสเซ
รัฐมนตรีว่าการกระทรวงกลาโหมโซมาเลีย
ดำรงตำแหน่ง 4 พฤศจิกายน พ.ศ. 2555 – 17 มกราคม พ.ศ. 2557
ก่อนหน้า: ฮุสเซน อาหรับ อิสเซ
ถัดไป: โมฮัมเหม็ด ชีค ฮันซัน
รัฐมนตรีว่าการกระทรวงกลาโหมโซมาเลีย
ดำรงตำแหน่ง 12 พฤศจิกายน พ.ศ. 2553 – 20 กรกฎาคม พ.ศ. 2554
ก่อนหน้า: โมฮัมเหม็ด อับดิ กานด์ฮี
ถัดไป: ฮุสเซน อาหรับ อิสเซ
 
ข้อมูลส่วนบุคคล
ศาสนา: อิสลาม
พรรคการเมือง: อิสระ

อับดิฮาคิม โมฮามุด ฮาจี-ฟากี (โซมาลี: Cabdixakiin Maxamuud Xaaji Fiqi, อาหรับ: عبد الحكيم محمود حاجي الفقي) หรือรู้จักกันในนาม อับดิฮาคิม โมฮามุด ฟากี เป็นนักการทูตและนักการเมืองชาวโซมาลี เขาเคยดำรงตำแหน่งรองนายกรัฐมนตรีโซมาเลีย 1 สมัย และรัฐมนตรีว่าการกระทรวงกลาโหม 2 สมัย
อะห์มัด อัลมุฮัมมะดี

อะห์มัด อัลมุฮัมมะดี (อาหรับ: أحمد المحمدي; เกิด 9 กันยายน ค.ศ. 1987) เป็นนักฟุตบอลชาวอียิปต์ ลงเล่นตำแหน่งปีกให้กับทีมชาติอียิปต์ โดยเขาเป็นส่วนหนึ่งของทีมชาติในการคว้าแชมป์แอฟริกาคัพออฟเนชันส์ในปี 2008 และ 2010 อัลมุฮัมมะดีย้ายไปเล่นให้กับซันเดอร์แลนด์ในพรีเมียร์ลีกเมื่อปี ค.ศ. 2010 โดยเป็นการยืมตัวจากสโมสรอีเอ็นพีพีไอ เขาลงเล่นในลีกมากกว่า 200 นัดให้กับซันเดอร์แลนด์และฮัลล์ ก่อนที่จะย้ายไปแอสตันวิลลาในช่วงฤดูร้อน 2017
เกียรติประวัติ

ฮัลล์ซิตี
รองชนะเลิศ แชมเปียนชิป: 2012–13
รองชนะเลิศ เอฟเอคัพ: 2013–14
เพลย์ออฟ แชมเปียนชิป: 2015–16
อียิปต์
แอฟริกาคัพออฟเนชันส์: 2008, 2010, รองชนะเลิศ: 2017
ส่วนตัว
ผู้เล่นยอดเยี่ยมแห่งปีของฮัลล์ซิตี: 2012–13